Държавен вестник, бр. 19, 2022 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  19
моустойчиви ръкавици и др.), а при работа 
в близост до течен метал – да се използват 
лични предпазни средства за лицето от силна 
или ярка светлина (светлозащитни очила, 
светлозащитни маски и др.);
7. не се допуска извършване на ремонтни 
дейности на съоръжения, когато същите са 
в режим на работа.
Чл. 214. До работа на линиите за горещо 
и студено валцуване се допускат работещи, 
които са запознати с устройството и дейст­
вието на технологично оборудване, включено 
в съответната технологична линия, както и 
обучени по правилата по безопасност и здраве 
при работа с тези съоръжения и преминали 
съответния инструктаж.
Чл. 215. При осъществяване на дейности, 
свързани с производство на заготовки от 
мед и медни сплави чрез горещо и студено 
валцуване:
1. технологичното оборудване и работни­
те зони около него трябва да се поддържат 
подредени, чисти и сухи;
2. не се допуска работа с неизправно тех­
нологично и спомагателно оборудване;
3. в помещението на командния пулт на 
линията за горещо валцуване се осигурява 
температура съгласно установените норми за 
микроклимат на работните места, а стъклата 
на помещението трябва да са топлоизолира­
щи, за да осигуряват защита от топлинното 
излъчване при горещото валцуване;
4. не се допуска присъствието на хора в 
близост до валцовата клетка на технологичното 
оборудване по време на валцуване;
5. не се допуска работа при липсващи 
предпазни приспособления на технологич­
ното и спомагателното оборудване (капаци 
на електромотори, шахти, въртящи се части, 
верижни връзки и др.);
6. не се допуска по време на работа на 
производствените линии да се пипа с ръце 
по обработвания материал, както и по дви­
жещите се части; 
7. не се допуска пресичане и минаване 
под производствените линии, когато те са в 
движение;
8. не се допуска качване върху ролковите 
транспортни ленти по време на работа на 
производствените линии;	
9. не се допуска извършване на ремонтни 
дейности по технологичното оборудване и 
спомагателните съоръжения, докато електри­
ческото захранване е включено;
10. почистването на ролки и други движе­
щи се части се извършва при спряна линия;
11. механообслужване на технологичното 
и спомагателното оборудване се извършва 
само при изключено оперативно напрежение 
(ел. захранване), като при невъзможност за 
изключване обслужваното оборудване трябва 
да се обезопаси срещу движение на подвиж­
ните части и да е обозначено със съответните 
знаци и сигнали за безопасност и здраве при 
работа;	
12. варелите с масло и смазочни материали 
се съхраняват върху съдове за събиране на 
маслото, в случаи на теч;
13. металните заготовки и технологичните 
инструменти се складират върху специални за 
това поставки и се укрепват по начин, пре­
дотвратяващ тяхното самоволно придвижване 
и нараняване на хора или повреда на техника 
и продукция;
14. при продължително положение на 
отворена врата на нагревателната пещ се из­
ползват светлозащитни очила, предпазващи 
от ултравиолетови лъчения;	
15. не се допуска влизане в подвалите по 
време на работа на производствените линии;
16. по време на почистване на металните 
оксиди работещите трябва да са екипирани 
със специално облекло за еднократна употреба 
и предпазни ръкавици;
17. по време на работа и при контрол на 
качеството на обработвания метал се използват 
предпазни ръкавици, за да се избегне опас­
ността от порезни и прободни рани;
18. не се допуска премахването на пред­
пазните ограждения по технологичното обо­
рудване;
19. не се допуска стоенето около размо­
талката и намоталката на технологичното 
оборудване по време на работата му;
20. при смяна на валове те се закачат 
стабилно и се поставят внимателно върху 
колички, използвайки транспортен кран;
21. при работа с количките за зареждане 
и сваляне на рулата с метална заготовка ра­
ботещият е длъжен да се убеди, че в района 
на движение на количката няма други лица, 
след което да пристъпи към работа;
22. обслужването на намоталката за скрап 
се извършва при изправен краен изключвател 
на кабината, като при повреда на крайния 
изключвател незабавно се уведомяват прекият 
ръководител и енергетикът на цеха.
Чл. 216. До работа на пещите за отгряване 
на блокове и линиите за байцване на заготовки 
от мед и медни сплави се допускат работещи, 
които са запознати с устройството и дейст­
вието на този вид технологично оборудване, 
обучени са по правилата за безопасност и 
здраве при работа с тези съоръжения и са 
преминали съответния инструктаж.
Чл. 217. При отгряване на блокове и байц­
ване на заготовки от мед и медни сплави:
1. не се поставят запалими материали в 
близост до пещите, включително под тях;
2. металните заготовки, резервните части 
и технологичните инструменти се складират 
на определените и маркирани за това места;
3. не се допуска: 
а) работа при липса на предпазни прис­
пособления на технологичното оборудване;